# คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง แต่เดิมเป็น"ศูนย์ฝึกโทรคมนาคมนนทบุรี" ก่อนจะยกฐานะเป็นคณะวิศวกรรมศาสตร์ เป็น 1 ใน 7 คณะของสถาบัน มีทั้งสิ้น 13 ภาควิชา ตั้งอยู่ฝั่งตรงข้ามสำนักหอสมุดกลาง และมีพื้นที่ติดกับคณะสถาปัตยกรรมศาสตร์

 ประวัติศาสตร์ 

ประวัติของคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง แบ่งเป็น 2 ยุค คือ ยุคแรก นับตั้งแต่เริ่มก่อตั้งจนถึงวันที่ได้รับอนุมัติให้เปลี่ยนเป็นคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง และยุคที่ 2 นับจากวันที่ได้รับอนุมัติ จนถึงปัจจุบัน

 ยุคต้น 

วันที่ 24 สิงหาคม พ.ศ. 2503 รัฐบาลไทยและรัฐบาลญี่ปุ่นได้มีพิธีการลงนาม ร่วมมือกัน จัดตั้ง “ศูนย์ฝึกโทรคมนาคมนนทบุรี” สังกัด กองโรงเรียนพาณิชย์ กรมอาชีวศึกษา กระทรวงศึกษาธิการ

วันที่ 16 กุมภาพันธ์ พ.ศ. 2505 ได้เริ่มดำเนินการสอนครั้งแรกใน 2 หลักสูตร ได้แก่ หลักสูตร 6 เดือน สำหรับข้าราชการ ทหาร ตำรวจ และพนักงานองค์กรในสายงานโทรคมนาคม และ หลักสูตร 1 ปี สำหรับนักเรียนที่สำเร็จการศึกษาจากโรงเรียนกรมไปรษณีย์โทรเลข หรือจบปีที่ 2 จากโรงเรียนอาชีวศึกษาชั้นสูง แผนกวิทยุโทรคมนาคม ในตอนนั้น มีอาจารย์ชาวไทย จำนวน 10 คน และอาจารย์ชาวญี่ปุ่น จำนวน 8 คน โดยมีนักศึกษารุ่นแรกจำนวน 23 คน เดือนมิถุนายน พ.ศ. 2505 มีการปรับปรุงหลักสูตร 1 ปี เป็นหลักสูตร 3 ปีให้เทียบเท่าวิทยาลัยเทคนิคทั่วไป ซึ่งมีคุณวุฒิระดับประกาศนียบัตรวิชาชีพชั้นสูง (ปวส.) 

วันที่ 1 พฤษภาคม พ.ศ. 2507 ได้รับการยกฐานะเป็น “วิทยาลัยโทรคมนาคม นนทบุรี”ประวัติงานบัณฑิตศึกษา คณะวิศวกรรมศาสตร์  สจล.
 
ปี พ.ศ. 2511  และได้ปรับปรุงหลักสูตรปวส. จากหลักสูตร 3 ปี เป็นหลักสูตร 5 ปี ในสาขาวิชาวิศวกรรมโทรคมนาคม และมีนักศึกษารุ่นแรกจำนวน 49 คน ในปี พ.ศ. 2512 ปีถัดมาเกิดมีการเปลี่ยนแปลงครั้งใหญ่เมื่อ สภาผู้แทนราษฎรให้ความเห็นชอบ ร่างพระราชบัญญัติวิทยาลัยเทคโนโลยี โดยให้ใช้ชื่อว่า “สถาบันเทคโนโลยี” และมีฐานะเทียบเท่ามหาวิทยาลัย ซึ่งประกอบด้วย วิทยาลัยโทรคมนาคมนนทบุรี วิทยาลัยเทคนิคธนบุรี และวิทยาลัยเทคนิคพระนครเหนือ ในวันที่ 13 มกราคม พ.ศ. 2513

ในวันที่ 24 เมษายน พ.ศ. 2514 ได้รับพระราชทานพระบรมราชานุญาต ให้ใช้พระนาม “พระจอมเกล้า” เป็นชื่อของสถาบันทั้ง 3 วิทยาเขต ภายใต้พระราชบัญญัติสถาบันเทคโนโลยีพระจอมเกล้า โดยมีฐานะเป็นกรม สังกัดกระทรวงศึกษาธิการ ในปีเดียวกันนั้นได้ย้ายวิทยาเขตมาอยู่ที่ลาดกระบัง ซึ่งเป็นที่ดินของทายาท ท่านเจ้าพระยาสุรวงศ์ไวยวัฒน์(วร บุนนาค หรือ เจ้าคุณทหาร) มีเนื้อที่กว่า 1000 ไร่ เรียกว่า "วิทยาเขตนนทบุรี-ลาดกระบัง"แนะนำภาควิชาวิศวกรรมโทรคมนาคม ภาควิชาวิศวกรรมโทรคมนาคม ลาดกระบัง  และได้รับความช่วยเหลือจากรัฐบาลญี่ปุ่นเป็นเงินกว่า 70 ล้านบาทเพื่อก่อสร้างอาคารเรียนและอื่นๆ และในวันที่ 6 มิถุนายน พ.ศ. 2515 สำนักงานคณะกรรมการข้าราชการพลเรือน (ก.พ.) ก็ได้รับรอง "ปริญญาวิศวกรรมศาสตรบัณฑิต สาขาวิชาวิศวกรรมโทรคมนาคม"ประวัติความเป็นมา คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง 

 ยุคที่ 2 
วันที่ 24 สิงหาคม พ.ศ. 2515 วิทยาลัยโทรคมนาคมนนทบุรี ได้รับอนุมัติให้เปลี่ยนสถานภาพเป็น “คณะวิศวกรรมศาสตร์”  ต่อมาอีก 2 ปีในวันที่ 29 มิถุนายน พ.ศ. 2517 มีการโอนสังกัดของสถาบันเทคโนโลยีพระจอมเกล้า ไปสังกัดทบวงมหาวิทยาลัย ปีถัดมาคณะวิศวกรรมศาสตร์ ได้เปิดสอนในระดับปริญญาโท “หลักสูตรวิศวกรรมศาสตรมหาบัณฑิต สาขาวิชาวิศวกรรมไฟฟ้า” โดยได้รับความเห็นชอบหลักสูตรในวันที่ 19 มิถุนายนในปีเดียวกันนั้น และในวันที่ 16 มิถุนายน พ.ศ. 2519 นับเป็นเกียรติประวัติสูงสุดเมื่อพระบาทสมเด็จพระเจ้าอยู่หัวและสมเด็จพระนางเจ้าพระบรมราชินีนาถได้เสด็จมาทำการเปิดวิทยาเขตลาดกระบังและได้มีการจัดงานนิทรรศการ "พระจอมเกล้าลาดกระบัง" ขึ้นในระหว่างวันที่ 16-20 มิถุนายน พ.ศ. 2519

พ.ศ. 2521 คณะวิศวกรรมศาสตร์ร่วมกับกรมวิเทศสหการและรัฐบาลญี่ปุ่น จัดการอบรมนานาชาติ หลักสูตรเทคโนโลยีโทรคมนาคมขึ้นเป็นครั้งแรก ซึ่งยังมีการจัดต่อมาในทุกๆปี นอกจากนี้ยังได้รับความช่วยเหลือจากรัฐบาลญี่ปุ่น ในสาขาวิศวกรรมไฟฟ้า คอมพิวเตอร์ โซลิดสเตท(ศูนย์วิจัยอิเล็กทรอนิกส์) และอิเล็กทรอนิกส์ และอีกก้าวที่นับเป็นจุดสูงสุดของการศึกษาคือเปิดสอนในระดับปริญญาเอก “หลักสูตรวิศวกรรมศาสตรดุษฎีบัณฑิต สาขาวิชาวิศวกรรมไฟฟ้า” เป็นแห่งแรกในประเทศไทยในปี พ.ศ. 2525และมีนักศึกษาจบหลักสูตร เป็นคนแรกในประเทศไทยในปี พ.ศ. 2529 ในปี พ.ศ. 2528 สถาบันเทคโนโลยีพระจอมเกล้าวิทยาเขตเจ้าคุณทหารลาดกระบัง ได้มีฐานะเป็นมหาวิทยาลัยอิสระ ตามพระราชบัญญัติ มีชื่อเต็มว่า "สถาบันเทคโนโลยีพระจอมเกล้าเจ้าคุณทหารลาดกระบัง"
     
จากจุดเริ่มต้นของศูนย์ฝึกโทรคมนาคม ในปีพ.ศ. 2503 ซึ่งมีนักศึกษารุ่นแรก 23 คน คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง ได้มีการพัฒนาอย่างต่อเนื่องและมุ่งมั่นที่จะผลิตบัณฑิต ทางวิศวกรรมศาสตร์ที่มีความรู้ ความสามารถและมีคุณธรรมสู่สังคมอย่างต่อเนื่อง คณะวิศวกรรมศาสตร์ได้ เปิดการเรียนการสอนให้สาขาวิชาที่หลากหลาย โดยมีการดำเนินการจัดตั้งเป็นภาควิชาต่าง ๆ ดังนี้

 พ.ศ. 2503 จัดตั้งภาควิชาวิศวกรรมโทรคมนาคม
 พ.ศ. 2519 จัดตั้งภาควิชาวิศวกรรมไฟฟ้า, ภาควิชาอิเล็กทรอนิกส์ และภาควิชาวิศวกรรมเครื่องกล
 พ.ศ. 2521 จัดตั้งภาควิชาวิศวกรรมคอมพิวเตอร์
 พ.ศ. 2525 จัดตั้งภาควิชาวิศวกรรมระบบควบคุม และเปิดศูนย์วิจัยอิเล็กทรอนิกส์
 พ.ศ. 2530 จัดตั้งภาควิชาวิศวกรรมเกษตร
 พ.ศ. 2533 จัดตั้งภาควิชาวิศวกรรมโยธา (ชื่อเดิม ภาควิชาเทคโนโลยีการก่อสร้าง จัดตั้งเมื่อ พ.ศ. 2529)
 พ.ศ. 2537 จัดตั้งภาควิชาวิศวกรรมเคมี
 พ.ศ. 2538 จัดตั้งภาควิชาวิศวกรรมอาหาร
 พ.ศ. 2540 จัดตั้งภาควิชาวิศวกรรมอุตสาหการ
 พ.ศ. 2543 จัดตั้งภาควิชาวิศวกรรมการวัดคุม (ชื่อเดิม ภาควิชาเทคโนโลยีการวัดคุมทางอุตสาหกรรม จัดตั้งเมื่อ พ.ศ. 2526)
 พ.ศ. 2544 จัดตั้งภาควิชาวิศวกรรมสารสนเทศ (ชื่อเดิม ภาควิชาเทคนิคอุตสาหกรรม จัดตั้งเมื่อ พ.ศ. 2517)

ในปัจจุบัน คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง เป็นคณะวิศวกรรมศาสตร์ระดับแนวหน้าของประเทศที่ได้รับการยอมรับในระดับนานาชาติ มีหลักสูตรระดับปริญญาตรี ปริญญาโทและปริญญาเอกในหลายสาขาทางวิศวกรรมศาสตร์ มีศูนย์วิจัยทางวิศวกรรมศาสตร์จำนวน 2 ศูนย์ โดยในปัจจุบัน มีคณาจารย์จำนวน 296 คน และบุคลากรที่สนับสนุนงานด้านวิชาการจำนวน 246 คนโครงสร้างองค์กรและบุคลากร พ.ศ. 2548 คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง 

 ภาควิชาและหลักสูตร 
คณะวิศวกรรมศาสตร์ของสถาบันเทคโนโลยีพระจอมเกล้าเจ้าคุณทหารลาดกระบัง เป็น 1 ใน 8 ของคณะวิศวกรรมศาสตร์ที่เก่าแก่ที่สุดของประเทศไทย เรียงลำดับตามการก่อตั้งดังนี้ จุฬาลงกรณ์มหาวิทยาลัย มหาวิทยาลัยเกษตรศาสตร์ มหาวิทยาลัยเทคโนโลยีพระจอมเกล้าธนบุรี มหาวิทยาลัยขอนแก่น มหาวิทยาลัยเทคโนโลยีพระจอมเกล้าพระนครเหนือ  สถาบันเทคโนโลยีพระจอมเกล้าเจ้าคุณทหารลาดกระบัง มหาวิทยาลัยสงขลานครินทร์ และ มหาวิทยาลัยเชียงใหม่ 

โดยมีภาควิชาและหลักสูตรที่เปิดสอนดังนี้

 ภาควิชา ระดับปริญญาตรี ระดับปริญญาโท ระดับปริญญาเอก ภาควิชาวิศวกรรมการวัดคุมหลักสูตรวิศวกรรมศาสตรบัณฑิต
 วิศวกรรมการวัดคุม 4 ปี
 วิศวกรรมการวัดคุม 3 ปี (หลักสูตรเทียบเท่า)
 วิศวกรรมอัตโนมัติ 4 ปีหลักสูตรวิศวกรรมศาสตรมหาบัณฑิต
 สาขาวิชาวิศวกรรมการวัดคุม- ภาควิชาวิศวกรรมเกษตรหลักสูตรวิศวกรรมศาสตรบัณฑิต
 วิศวกรรมเกษตร 4 ปี
 วิศวกรรมระบบอุตสาหกรรมการเกษตร 3 ปี (หลักสูตรต่อเนื่อง)หลักสูตรวิศวกรรมศาสตรมหาบัณฑิต
 สาขาวิชาวิศวกรรมเกษตร แผน ก1 และ ก2หลักสูตรวิศวกรรมศาสตรดุษฎีบัณฑิต
 สาขาวิชาวิศวกรรมเกษตร แผน ก1 และ ก2 ภาควิชาวิศวกรรมคอมพิวเตอร์หลักสูตรวิศวกรรมศาสตรบัณฑิต
 วิศวกรรมคอมพิวเตอร์ 4 ปี
 วิศวกรรมคอมพิวเตอร์ 3 ปี (หลักสูตรต่อเนื่อง)หลักสูตรวิศวกรรมศาสตรมหาบัณฑิต
 สาขาวิชาวิศวกรรมคอมพิวเตอร์ แผน ก1 และ ก2 ภาควิชาวิศวกรรมเคมีหลักสูตรวิศวกรรมศาสตรบัณฑิต
 วิศวกรรมเคมี 4 ปีหลักสูตรวิศวกรรมศาสตรมหาบัณฑิต
 สาขาวิชาวิศวกรรมเคมี แผน ก1 และ ก2หลักสูตรวิศวกรรมศาสตรดุษฎีบัณฑิต
 สาขาวิชาวิศวกรรมเคมี  ภาควิชาวิศวกรรมเครื่องกลหลักสูตรวิศวกรรมศาสตรบัณฑิต
 วิศวกรรมเครื่องกล 4 ปี
 สาขาวิชาวิศวกรรมขนส่งทางราง 4 ปีหลักสูตรวิศวกรรมศาสตรมหาบัณฑิต
 สาขาวิชาวิศวกรรมเครื่องกล
 กลุ่มวิชาวิศวกรรมความร้อนและของไหล
 กลุ่มวิชาการออกแบบทางเครื่องกล & แมคาทรอนิกส์
 กลุ่มวิชากลศาสตร์วิศวกรรม
 กลุ่มวิชาวิศวกรรมยานยนต์หลักสูตรวิศวกรรมศาสตรดุษฎีบัณฑิต
 สาขาวิชาวิศวกรรมเครื่องกล ภาควิชาวิศวกรรมโทรคมนาคมหลักสูตรวิศวกรรมศาสตรบัณฑิต
 วิศวกรรมไฟฟ้าสื่อสารและเครือข่าย 4 ปี
 วิศวกรรมไฟฟ้าสื่อสารและเครือข่าย 3 ปี (หลักสูตรเทียบโอน)หลักสูตรวิศวกรรมศาสตรมหาบัณฑิต
 สาขาวิชาวิศวกรรมไฟฟ้าสื่อสารและเครือข่าย- ภาควิชาวิศวกรรมไฟฟ้าหลักสูตรวิศวกรรมศาสตรบัณฑิต
 วิศวกรรมไฟฟ้า 4 ปี
 วิศวกรรมไฟฟ้า 3 ปี (หลักสูตรเทียบโอน)หลักสูตรวิศวกรรมศาสตรมหาบัณฑิต
 สาขาวิชาวิศวกรรมไฟฟ้าหลักสูตรวิศวกรรมศาสตรดุษฎีบัณฑิต
 สาขาวิชาวิศวกรรมไฟฟ้า ภาควิชาวิศวกรรมโยธาหลักสูตรวิศวกรรมศาสตรบัณฑิต
 วิศวกรรมโยธา 4 ปี
 วิศวกรรมโยธา 3 ปี (หลักสูตรเทียบโอน)หลักสูตรวิศวกรรมศาสตรมหาบัณฑิต
 สาขาวิศวกรรมก่อสร้างและการจัดการ
 สาขาวิศวกรรมโยธา
 แขนงวิชาวิศวกรรมโครงสร้าง
 แขนงวิชาวิศวกรรมธรณีเทคนิค
 แขนงวิชาวิศวกรรมขนส่ง
 แขนงวิชาวิศวกรรมแหล่งน้ำ
 แขนงวิชาวิศวกรรมสิ่งแวดล้อม- ภาควิชาวิศวกรรมระบบควบคุมหลักสูตรวิศวกรรมศาสตรบัณฑิต
 สาขาวิชาวิศวกรรมระบบควบคุม
 วิศวกรรมระบบควบคุม 4 ปี
 วิศวกรรมระบบควบคุม 3 ปี (หลักสูตรเทียบโอน)
 สาขาวิชาวิศวกรรมเมคคาทรอนิกส์และออโตเมชันหลักสูตรวิศวกรรมศาสตรมหาบัณฑิต
 สาขาวิชาวิศวกรรมระบบควบคุม-ภาควิชาวิศวกรรมไอโอทีและสารสนเทศหลักสูตรวิศวกรรมศาสตรบัณฑิต
 วิศวกรรมไอโอทีและสารสนเทศ หลักสูตร 4 ปี
 วิศวกรรมสารสนเทศ หลักสูตร 3 ปี(เทียบโอน) ปัจจุบันไม่เปิดรับนักศึกษาแล้วหลักสูตรวิศวกรรมศาสตรมหาบัณฑิต
 วิศวกรรมไอโอทีและสารสนเทศ หลักสูตร 2 ปี
 แผน ก แบบ ก1
 แผน ก แบบ ก2หลักสูตรวิศวกรรมศาสตรดุษฎีบัณฑิต
 - ภาควิชาวิศวกรรมอาหารหลักสูตรวิศวกรรมศาสตรบัณฑิต
 วิศวกรรมอาหาร 4 ปีหลักสูตรวิศวกรรมศาสตรมหาบัณฑิต- ภาควิชาวิศวกรรมอิเล็กทรอนิกส์หลักสูตรวิศวกรรมศาสตรบัณฑิต
 วิศวกรรมอิเล็กทรอนิกส์ 4 ปี
 วิศวกรรมอิเล็กทรอนิกส์ 3 ปี (หลักสูตรเทียบโอน)หลักสูตรวิศวกรรมศาสตรมหาบัณฑิต
 สาขาวิศวกรรมอิเล็กทรอนิกส์ชีวการแพทย์
 สาขาวิศวกรรมอิเล็กทรอนิกส์
 สาขาวิศวกรรมไมโครอิเล็กทรอนิกส์- วิศวกรรมอุตสาหการหลักสูตรวิศวกรรมศาสตรบัณฑิต
 วิศวกรรมอุตสาหการ 4 ปี
 วิศวกรรมออกแบบการผลิตและวัสดุ 4 ปีหลักสูตรวิศวกรรมศาสตรมหาบัณฑิต
 สาขาวิชาวิศวกรรมอุตสาหการหลักสูตรวิศวกรรมศาสตรดุษฎีบัณฑิต
 สาขาวิชาวิศวกรรมอุตสาหการ ศูนย์วิจัยอิเล็กทรอนิกส์--- สำนักงานคณบดี---สำนักงานบริหารหลักสูตรสหวิทยาการนานาชาติ                 SIIE: School of International & Interdisciplinary Engineering Programsหลักสูตรวิศวกรรมศาสตรบัณฑิต

BME: Biomedical Engineering    - วิศวกรรมชีวการแพทย์
 ChE: Chemical Engineering      - วิศวกรรมเคมี
 CE: Computer Engineering      - วิศวกรรมคอมพิวเตอร์
 CVE: Civil Engineering               - วิศวกรรมโยธา
 EE: Electrical Engineering        - วิศวกรรมไฟฟ้า
 Communication and Data major
 Electrical Power major
 ENE: Energy Engineering         - วิศวกรรมพลังงาน
 EME: Engineering Management and Entrepreneurship          -การจัดการวิศวกรรมและการเป็นผู้ประกอบการ
 FE: Financial Engineering - วิศวกรรมการเงิน 5ปี ตรี-โท (ลาดกระบัง-นิด้า)
 IELM: Industrial Engineering and Logistics Management        - วิศวกรรมอุตสาหการและการจัดการโลจิสติกส์
 MCE: Mechatronics Engineering - วิศวกรรมแมคคาทรอนิกส์
 ME: Mechanical Engineering       - วิศวกรรมเครื่องกล
 RAI: Robotics & AI Engineering - วิศวกรรมหุ่นยนต์และปัญญาประดิษฐ์
 AIEE: AI Engineering & Entrepreneurship               -หลักสูตรวิศวกรรมศาสตรบัณฑิต สาขาวิชาวิศวกรรมปัญญาประดิษฐ์และการเป็นผู้ประกอบการ (หลักสูตรนานาชาติ) (หลักสูตรใหม่ พ.ศ. 2568)
 SE: Software Engineering        - วิศวกรรมซอฟต์แวร์
 Dual Bachelor’s Degree Program
 Bachelor of Engineering (Civil Engineering) & Bachelor of Science (Architecture)
 Bachelor of Engineering in Smart Materials Technology & Bachelor of Engineering in Robotics and AI Engineering
 B.Eng.(Biomedical Engineering) & Doctor of Medicine วิศวกรรมชีวการแพทย & แพทยศาสตรบัณฑิต
 B.Eng.(Biomedical Engineering) & Doctor of Dental Surgery วิศวกรรมชีวการแพทย & ทันตแพทยศาสตรบัณฑิต (coming soon)หลักสูตรวิศวกรรมศาสตรมหาบัณฑิต
 สาขาวิศวกรรมยานยนต์และระบบขนส่งขั้นสูง (หลักสูตรนานาชาติ) -

 แหล่งข้อมูลอื่น 
 คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง 
 VDOแนะนำคณะวิศวกรรมศาสตร์ 
 แผนที่และอาคารคณะวิศวกรรมศาสตร์ สจล. 
 สมาคมศิษย์เก่า คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง